  Майя Бывальцева 26-тӥ коньывуонлы Удмуртиын коронавирус инфекциен черлан 395 выль учыръёсты пусйизы. Висьыны усемъёс пӧлын 44 пиналъёс но 65 арессэс ортчем 110 пиналъёс. Со сярысь элькунысь оперативной штаб ивортӥз. Диагноззы Ижкарын 187 улӥсьёслэн зэмаз, Воткаын – 47, Можгаын – 29, Балезино ёросын – 26, Сюмси, Можга ёросъёсын – быдэн 16, Глазкарын – 14, Сьӧлта, Шаркан ёросъёсын – быдэн 11, Алнаш, Вавож ёросъёсын – быдэн тямыс, Вотка, Ува ёросъёсын – быдэн сизьым, Сарапулын, Грак ёросын – быдэн кык, Дэри, Камбарка, Кизнер, Якшур-Бӧдья ёросъёсын – быдэн одӥг муртлэн. 228 адями йӧназ. 24 мурт кулӥз. Кышномуртъёслы 46, 49, 51, 53, 60, 62, куинезлы 64, кыкезлы 65, 67, 69, 70, кыкезлы 71 арес вал, воргоронъёслы – 61, 62, 66, 67, 69, 70 кыкезлы 72 арес 26-тӥ коньывуонлы Удмуртиын коронавиурсэн черлан 62 сюрс 150 учыръёс лабораториосын зэматэмын. 50 сюрс 78 адями йӧназ, 2 сюрс 705 мурт улонысь кошкиз. Та дыре 602 висисьёслэн тазалыксы секыт лыдъяське. Берло нунал ӵоже коронавируслы 5 сюрс 616 эскеронъёс ортчытӥзы. Коронавируслэсь прививка 478 сюрс 888 адями пуктӥз, со пӧлысь 340 сюрс 593 мурт кык компонентэн. «Спутник Лайт» вакцинаез 82 сюрс 506 адямилы пуктӥзы. Тодэ вайытом, 25-тӥ коньывуонысен Удмуртиын выль сюбегатонъёс кутӥсько.  Тегъёс: Тазалык Ижкар висён Удмуртия коронавирус  